paragraph_text: Tako su kristali kalijeva permanganata (KMnO<sub>4</sub>), kalijeva tetrafluoroborata (KBF<sub>4</sub>) i barijeva sulfata (BaSO<sub>4</sub>) međusobno izomorfni, iako se njihovi konstituenti kemijski znatno razlikuju. Nisu izomorfni oni kristali kod kojih izostaje bilo koji od navedenih uvjeta. Npr. kristali kalijeva i natrijeva klorida (KCl i NaCl) nisu izomorfni, jer ne zadovoljavaju geometrijske uvjete izomorfije.